### Beslutninger

Fremsendes til Teknisk Udvalg til behandling i henhold til beslutning i byrådets møde den 14. januar 2024.

###

.

### Resume

Kredsløb Holding A/S (herefter Kredsløb) har fremsendt en anbefaling til [adresse] med henblik på at sammensætte fremtidens grønne fjernvarmeproduktion. Med udgangen af 2030 vil aftalen med Ørsted A/S for køb og levering af fjernvarme fra kraftvarmeanlægget ’Studstrupværket’ udløbe.

Med udløbet af aftalen opstår muligheden for at erstatte Ørsteds varmeproduktion baseret på træpiller og kul med en fjernvarmeforsyning, der baserer sig på vedvarende energikilder. Denne grønne omstilling af fjernvarmeforsyningen vil bidrage væsentligt til [adresse] Byråds ambition om et CO2-neutralt bysamfund i 2030.

Kredsløb har gennemført et omfattende teknisk og økonomisk analysearbejde for en grøn fjernvarmeforsyning, hvor fire mulige fremtidige fjernvarmeløsninger er identificeret, der varierer på brug af biomasse og produktion på den eksisterende Studstrup-grund.

### Beslutningspunkter

Det indstilles:

At 1) byrådet godkender anbefalingen fra bestyrelsen i Kredsløb Holding A/S (bilag 1) om en ramme for det videre arbejde med en plan for fremtidens grønne fjernvarme i [adresse].

At 2) byrådet opfordrer Kredsløb til at prioritere realisering af hovedscenarie 1 og 4, hvor der ikke foretages investeringer i nye biomasseanlæg.

### Borgmesterens Afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Carlo Dam:

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Teknik og Miljøs indstilling af 15. december 2023.

Magistratsafdelingen for Teknik og Miljø udarbejder notat vedr. status for udfasning af kul.

Jacob Mathiesen tog forbehold vedrørende manglende ambitionsniveau vedr. udfasning af biogene brændsler.

Laurits Nørgaard tog forbehold.

Bob Frederiksen var forhindret i at deltage i sagens behandling.